মান্দাই হত্যাকাণ্ড
মান্দাই গণহত্যা হল ৮ ই জুন ১৯৮০ তারিখে ত্রিপুরি উপজাতিদের দ্বারা ভারতের ত্রিপুরা রাজ্যের আগরতলাযর কাছে মন্দাই গ্রামের বাঙালি গণহত্যার ঘটনা। সরকারী পরিসংখ্যান অনুযায়ী, মন্দাই গ্রামের ২৫৫ জন হিন্দুকে হত্যা করা হয়। তবে বিদেশী প্রেস, স্বাধীন সূত্র এবং প্রত্যক্ষদর্শীদের থেকে জানা যায় এই হত্যাকাণ্ডে প্রায় ৩৫০ থেকে ৪০০ হিন্দু বাঙালিকে হত্যা করা হয়। আক্রমণকারীরা বেশিরভাগ বাঙালিদেরকে হত্যা করে তাদের মাথা কেটে ফেলে এবং তাদের অঙ্গগুলি ছিন্নভিন্ন করে। শিশুদের ও গর্ভবতী মহিলাদের উপর অত্যাচার চালানো হয়। অমৃতা বাজার পত্রিকা মান্দাই হত্যাকাণ্ডকে বর্ণনা করে মি লাই গণহত্যার ছায়া হিসেবে। ৯ জুন ভারতীয় সেনাবাহিনীর সেনাপতির মেজর আর.রাজামানি উপস্থিতি হয়ে বলেছিলেন মি লাইয়ের হত্যাকাণ্ডটি মান্দাই হত্যাকাণ্ডের অর্ধেক ভয়ানকও ছিল না।